ඔරිජිනල් එක බලාගන්න ඕනම නම්, මෙතනින් බලා ගන්න පුළුවන්ය &gt;&gt;&gt;.පරාක්‍රම රජතුමාරජකම ලබාගැනීම සදහා මෙහෙයවන ලද අසාර්ථක කැරලි කිහිපයකින් පසුව, චෞර නම් රැජිනගේ ප්‍රධාන ඇමති සහ මුල් පෙලේ ඇමතිවරුන් පිරිසක්, රන්මසු සහ පුර අඟනන් ප්‍රදානය කොටැ තම සේනාවට එකතු කර ගනු ලදුව, රැජින සිරගත කොට පරාක්‍රම නම් කුමරු තෙමේ අගමැති කම දරමින් දැහැමින් සෙමින් පානියෙන් රාජ්‍ය පාලණය ගෙන යන කල්හි...කුමරුන් ඉතා දැහැමි, ප්‍රඤ්ඤාවන්ත, බොහෝ ශිල්පයන් ප්‍රගුණ කලැ, එවැනිම වූ සෙනෙවියන් දරා සිටියේ වූවද, පාලණයට ඇවැමෙන් පසුවෑ රට වැසියාට මෙන්ම තම චතුරාර්ය සේනාවන්ටද දුර්භාග්‍ය වූ කාලයක් උදා වන්නේ, මායා නම් රට සිටැ තුන් සිංහලයම යටත් කර ගැන්මේ කැරළි මෙහෙය වූ පිරබාහරන් නම් කැරළි නායකයා සමග පැවැති ද්වන්ද සටන් නවත්වා, ගිවිසුමක් මඟින් මායා රට පාලනය කැරළි නායකයාට පවරා දෙන කල්හි, එතෙක් පැවැති සතුරු ප්‍රහාරයන් නැතිව ගියේ වූවද, ප්‍රමුඛ පෙලේ චරපුරුෂයන් අභිරහස් ලෙස මිය යන්නේ විය...රට වැසියන්ගේ ප්‍රසාදය පරාක්‍රම කුමරු වෙත නොමැති බැව් දැනගත් චෞර් නම් රැජින තෙමේ, පෙර කලැ රුහුණේ සිට දරුණු ගනයේ කැරළි දෙකක් මෙහෙයවූ කැරළිකරුවන් සමග එක්වැ, චරපුරුෂයන් මගින් සාකච්ඡා පවත්වා, කුමන්ත්‍රණ කොටැ, පරාක්‍රම කුමරු බලයෙන් පහ කරන කල්හි...පරාක්‍රම කුමරු තෙමේ තම ප්‍රාණය බේරාගෙන පසු බැස ගියේ වූවද, තම පාළණ කාලය තුලැ රජ්‍ය සම්පත්, භාන්ඩාගාරය, ඉඩ කඩම් මංකොල්ල කෑ සෙනෙවිවරුන්ගෙන් තම නායකත්වයට එල්ල වූ අභ්‍යන්තර කැරළි, තම සහජ හැකියාවෙන් සහ අත්දැකීම් උපයෝගී කරගෙන සාර්ථකව මැඩ පවත්වන ලද්දේය.මේ අතර තුර කාලයෙහි, පානියෙන් රාජ්‍ය පාළණ්යේ හුන් චෞර නම් රැජිණ සසර කළකිරෙන්නේ, මිහිඳු නම් ඇමැතියෙකුට රාජ්‍ය පවරා, තපස් රැකීම සඳහා හිමාලය වන්ම වූ දේශ දේශාන්තරයන්හි සැරිසරනා බවට අඞබෙර කරුවන් ලවා ප්‍රසිද්ධ කරණ කල්හි....මෙපුවත ක්නැ වැකුණු පරාක්‍රම කුමරු තෙමේ තම සේනා රැස් කොටැ, මිහිඳු සෙනෙවියන් හා දරුණු ගනයේ සටනකට පිවිසෙන්නේ වූවද, මායා රට පිරබාහරන් යුව රජුගෙ සහායද ඇතිවැ සටනේ යෙදුනු මිහිඳු සෙනෙවි තෙමේ කරට කර සටනකින් පසු, 5 වන මිහිඳු නමින් රාජ්‍යත්වයේ අභිසෙස් ලබන්නේ..මහත් වූ ගෞරවයෙන් තම පරාජය පිළිගත් පරාක්‍රම කුමරු තෙමේ තම සේනාවන්ද සමග පසු බැස වන ගත වන්නේය.